L E G E

pentru modificarea anexei nr.1 la Legea nr.1380-XIII din 20 noiembrie 1997 cu privire la tariful vamal şi completarea articolului 8 din Legea nr.451-XV din 30 iulie 2001 privind licenţierea unor genuri de activitate 


Parlamentul adoptă prezenta lege organică. 


Art.I. –    În anexa nr.1 la Legea nr.1380-XIII din 20 noiembrie 1997 cu  privire la tariful  vamal  (Monitorul Oficial al Republicii Moldova, 1998, nr.40-41, art.286), cu modificările ulterioare, la poziţia  1201 00, în coloana 9, cifra „5”      se substituie prin cifra „0”, iar  la poziţiile 3301 21 – 3301 26 şi  3301 29, în coloana 9, cifra „6,5” se substituie prin cifra „0”. 

Art.II. –   Articolul 8 alineatul  (1) punctul  21)  din Legea nr.451-XV din    30 iulie 2001 privind licenţierea unor genuri de activitate (Monitorul Oficial al Republicii Moldova, 2001, nr.108-109, art.836) se completează  în final  cu  textul  „importul  şi/sau  producerea articolelor de parfumerie şi  cosmetică;”.

